Manifesto
Ir iespējama labāka Eiropa. Zaļie ir nozīmīgs spēks.
Zaļie Eiropā ir nozīmīgs spēks. 2004. gada Eiropas vēlēšanas notiks jau paplašinātajā 25 valstu Eiropā, un to iznākums noteiks mūsu kopīgo nākotni. Zaļie Eiropā jau tagad spēlē ļoti svarīgu lomu tolerantākas, sociāli taisnīgākas, ekoloģiski tīrākas un demokrātiskākas Eiropas veidošanā.
Spēcīga Zaļo pārstāvniecība ES ir vislabākā garantija Eiropas virzībai uz labāku globalizācijas vadību. Ekonomikai un tirdzniecības noteikumiem ir jākalpo vides aizsardzības un sociālajiem mērķiem.
Mēs vēlamies, lai ES kļūst par vienu no vadošajiem globālajiem spēlētājiem, kas stiprinātu mieru, konfliktu novēršanu, solidaritāti, toleranci pret atšķirīgo, vides aizsardzību, vienlīdzību un sociālo taisnīgumu visā pasaulē. Aizvien pieaugoši trauslākā un sadalītākā pasaulē zaļajiem ir konsekventas atbildes un konkrēti priekšlikumi, lai padarītu Savienību par miermīlīgu spēku, kas var nodrošināt ilgtspējīgu un taisnīgu nākotni mums visiem.
ES ir pietiekoši nopietns svars starptautiskajās institūcijās (SVF/Pasaules Banka/ANO sistēma/Lielais astoņnieks/PTO utt.), lai šīs izmaiņas panāktu. Pasaules ekonomika ir jāpārregulē, lai padarītu to ilgtspējīgāku. Eiropai jāspēlē nozīmīga loma Ziemeļu-Dienvidu palīdzības programmās un sadarbības attīstībā.
Mēs vēlamies, lai Eiropa uzņemas savu daļu atbildības un tāpēc ievieš radikālas izmaiņas enerģētikas politikā. Kodolenerģija pamazām ir jāizskauž un jāaizvieto ar tīrāku un drošāku alternatīvo enerģiju. Nākotne pieder saules, vēja, biomasas, hidroloģiskajiem un cita veida atjaunojamiem enerģijas avotiem. Mūsu transporta sistēma ir jāpārveido, lai palielinātu tās efektivitāti un samazinātu piesārņojumu. Šis ir svarīgs klimata stabilitātes priekšnoteikums, ka nepieciešams, lai novērstu aizvien pieaugoši karstās vasaras un to dramatiskās sekas.
ES ir līderis cīņā pret klimata izmaiņām ? galvenokārt pateicoties Zaļo spiedienam. Šī pozīcija ir jāstiprina. Mēs prasām Kioto protokola ieviešanu caur Eiropas Klimata Stabilitātes pakta iedibināšanu. Savienībai ir jāturpina pildīta Kioto protokolā uzņemtās saistības, tai pat laikā pieliekot visas pūles, lai pārliecinātu vēl nepievienojošās valstis pievienoties tam. 
Droša un veselīga pārtika visiem, boloģiskā daudzveidība, reģionālo pārtikas tradīciju saglabāšana un dzīvnieku dzīves vides apstākļu uzlabošana veido nozīmīgu mūsu mērķu sadaļu. Ir jānodrošina korekta pārtikas produktu marķēšana, kas garantētu iespēju izsekot to ingredientu izcelsmei. Protams, mēs, Zaļie, vienmēr esam iestājušies par piesardzības principa ievērošanu, tāpēc esam pret Ģenētiski Modificētu Organismu izmantošanu pārtikā. Mēs atbalstām Vienotās lauksaimniecības Politikas (VAP) radikālu reformu, spēcīgi pārorientējot to uz organisko lauksaimniecību un pastiprinātas uzmanības veltīšanu lauku attīstībai.
Mēs atbalstām visaptverošu diskusiju uzsākšanu Stabilitātes un Izaugsmes pakta sakarā. Šai diskusijai jāiet roku rokā ar vienotas un ilgtspējīgas rūpniecības politikas attīstību. Savienības konkurences politika ir jāpielāgo, lai tā sevī ietvertu sociālos un ekoloģiskos parametrus.
Mēs vēlamies labāku dzīves kvalitāti mums visiem. Lai panāktu šo mērķi, ir nepieciešamas izmaiņas nodokļu kultūrā; nodoklī uz darbaspēku ir jāsamazina, vienlaikus ieviešot Eko-nodokļus piesārņojumam. Ir jāizbeidz. nodokļu konkurence starp dalībvalstīm.
Eiropas atkalsavienošanai jāiet roku rokā ar Savienības stiprināšanu un padziļināšanu. Mēs vēlamies atvērtu un tolerantu Eiropu, kas stingri atbalsta kultūras un dabas daudzveidību.
Mēs atbalstām Konventa sagatavoto Konstitūciju un esam pārliecināti, ka, neskatoties uz tās vājajiem punktiem, tā ir vēsturisks solis pareizajā virzienā. Tā padarīs ES atbildīgāku, caurspīdīgāku un demokrātiskāku, tādējādi padarot to tuvāku tās pilsoņiem. Nīcas murgs ? kad aizkulišu tirgošanās izlēma līguma saturu ? reiz ir jāpārvar.
Mēs uzskatām, ka Eiropas Konstitūciju ir jāapstiprina Eiropas Referendumos. Konstitūcija jāpieņem ar divu trešdaļu dalībvalstu un divu trešdaļu Eiropas iedzīvotāju balsu vairākumu.
No pirmās dienas, kad Konstitūcija stāsies spēkā, mēs pieliksim visas pūles lai nodrošinātu Pamattiesību Hartas pilnīgu ievērošanu. Mēs uzsāksim spēcīgas iniciatīvas, lai pārvarētu pastāvošos ierobežojumus vairākos kritiskajos reģionos. Mēs pieprasīsim jaunai Konventa sanāksmei pārveidot Konstitūcijas 3. Sadaļu, kas attiecas uz kvalificētu vairākumu konkrētās situācijās.
Lai panāktu zaļākas Eiropas veidošanu, mēs nevilcināsimies izmantot iespējas, ko piedāvā konstitūcijas pants, kurš liek Komisijai izstrādāt Eiropas likumu, ja to pieprasa viens miljons pilsoņu. Starp mūsu prioritātēm ir plašākas politiskās varas realizācija iespējas pilsoņiem un NVO. Šai ziņā mēs plānojam darīt visu iespējamo, lai izbeigtu anahroniskā un kodolenerģijas politiku atbalstošā Euratom Līguma darbību.
Zaļie atbalsta tiesībaizsardzības institūciju un policiju sadarbību, bet mēs necietīsim, ja tā sāks darboties, ierobežojot cilvēktiesības.
Zaļie ir bijuši vieni no pārliecinātākajiem paplašināšanās atbalstītājiem. Eiropas atkalapvienošanās nodrošināšana pēc Berlīnes mūra krišanas bija un paliek viens no mūsu galvenajiem Savienības pienākumiem. Tomēr, tā nedrīkst centrēties tikai uz tirdzniecību, nedz arī kalpot par pastāvošo sociālo struktūru graušanas un lētu zema darbaspēka rajonu radīšanas instrumentu investīciju izvietošanai.
VAP reformas procesam ir jāturpinās tā, lai tas aizsargātu vājos laiku reģionus. Ir jāpadara pieejami finanšu resursi, kas nodrošinātu augsta līmeņa solidaritāti ar jauno dalībvalstu pilsoņiem. Ja nepieciešams, ES budžets ir jāpārskata.
Radot vienu no lielākajiem pasaules tirgiem, tam ir jāpalīdz Eiropas sociālā modeļa saglabāšanā. Tālākai paplašināšanai pilnībā jāatbilst Kopenhāgenas kritērijiem, kas nosaka, ka, pirms valstis var iestāties Savienībā, tām ir jābūt: stabilām politiskajām institūcijām, kas nodrošina demokrātiju, taisnīgumu un cilvēktiesības; tām ir jāaizsargā minoritātes; tām jābūt funkcionējošai tirgus ekonomikai un tā ir jā būt spējīgām uzņemties ES dalībvalsts pienākumus, ieskaitot politisko, ekonomisko un monetārās savienības mērķu ievērošanu.
Viens no mūsu galvenajiem mērķiem ir panākt apdzīvoto vietu - ciematu un pilsētu kopienu stiprināšanu, lai tās spētu nodrošināt ekonomisko drošību visiem Eiropas pilsoņiem. Zaļā politika pievērš lielu uzmanību tam, lai ikvienam būtu pieejami efektīvi sabiedriskie pamatpakalpojumi: veselības aprūpe, gāze, ūdens un elektrības piegāde, taisnīgas pensijas, tiesības uz labu izglītību visiem studentiem un skolēniem, kultūras aizsardzība, sociālās palīdzības un solidaritātes attīstība, darba drošība un veselīga darba vide, pilna nodarbinātība, pieklājīgas minimālās algas un adekvāti darba apstākļi. Cik vien šo mērķu sasniegšanu var ietekmēt Eiropas kopējā politika (piemēram, reģionālo un strukturālo fondu gadījumā), mēs, zaļie, strādāsim, lai nodrošinātu sociālo aspektu visaugstākās prioritātes ievērošanu.
ES ir vislabākais piemērs, kā reģionālā integrācija var nodrošināt ilgstošu mieru un demokrātiskās vērtības. Tā piedāvā adekvātu ietvaru, kurā var tikt īstenota apkārtējās vides un kultūras daudzveidības aizsardzība un tādu dzīves telpas apstākļu radīšana, kurā visi pilsoņi jūtas kā mājās un tiek vienlīdz cienīti.
Mūsu tolerantās un atvērtās Eiropas redzējumā nav vietas labā spārna ekstrēmismam un nedemokrātiskām nacionālistiskām vai vardarbīgām reliģiskām kustībām. Visi pilsoņi ? neatkarīgi no ādas krāsas, reliģiskās piederības, seksuālās orientācijas, valodas, izcelsmes vai kultūras ? bauda vienādas sociālās un politiskās tiesības. ES nepilsoņiem, kuri legāli dzīvo Savienībā vairāk kā 4 gadus, ir jādod tiesības kļūt par ES pilsoņiem. Ilglaicīgiem nelegālajiem imigrantiem ir jādod iespēja noregulēt savu statusu.
Mēs uzskatām, ka ES pienākums ir uzsākt preventīvu konfliktu novēršanu, nevis preventīvus militārus triecienus. Mūsu, Zaļo, redzējumā, Savienībai ir jābūt mierīgākas pasaules veidošanas simbolam. Tāpēc zaļie atbalsta neatkarīgas un vienotas Eiropas ārpolitikas izveidi, kas aktīvi aizstāvētu cilvēktiesības un mūsu demokrātiskās, sociālās un ekoloģiskās vērtības.
Zaļie atbalsta daudzpusīgus līgumus un atbruņošanos. Mūsuprāt ANO ir vislabākā institūcija globālo draudu risināšanā. Mēs aicinām izveidot ANO drošības un aizsardzības padomi. ES militārās aktivitātes būtu iespējamas tikai tad, kad ir izsmelti visi citi politiskie līdzekļi, lai glābtu apdraudētos iedzīvotājus, un tikai ar ANO mandātu. Masu iznīcināšanas ieroču izplatīšanās ir jāaptur. Ieroču eksports jāpakļauj stingrai un saistošai Eiropas pārbaudes sistēmai.  Mēs atbalstām Eiropas Miera Spēku izveidošanu, kas būtu spējīgi uzņemties preventīvas misijas konfliktu novēršanai.
Visus pēdējos 20 gadus Zaļie Eiropas Parlamentā ir palīdzējuši radīt nozīmīgas politiskās un kultūras pārmaiņas. Gaidāmajām Eiropas vēlēšanām lielais vairums Eiropas Zaļo partiju ir nolēmušas veidot vienotu Eiropas Zaļo partiju ar spēcīgiem kopējiem mērķiem.
Šajās ļoti svarīgajās krustcelēs uz Eiropas savienības nākotni, mēs lūdzam jūs atbalstīt mūs, lai mūsu priekšlikumiem un risinājumiem būtu aizvien pieaugošs spēks. Veidosim Zaļās Eiropas nākotni kopīgi ? izvēle ir jūsu rokās. 

